  vk.com (Бадаш Юлия) Майя Бывальцева Удмуртиез азинтонъя корпорацилэн кивалтӥсезлэн азьвыл воштӥсез Юлия Бадаш элькунысь Туризмъя агентствоен кивалтӥсе юнматэмын. Улосвыл тӧроен кинюртэм косэт (указ) тӧролэн но кивалтэтлэн нимлыко сайтазы поттэмын. Юлия Бадаш агентствоен 2022-тӥ арысь 5-тӥ куартолэзьысен 2023-тӥ арысь 4-тӥ куартолэзёзь кивалтоз. Тодэ вайытом, со выль удысэтлы кивалтӥсез быръёнъя вожвылъяськонын вормиз. ВАТСАН Бадаш Юлия Сергеевна вордскиз 1985-тӥ арын 31-тӥ гудырикошконэ. 2017-тӥ арын Удмурт кун университетысь Экономикая но управлениея институтэз йылпумъяз. Пӧртэм аръёсы Элькун бизнес-инкубаторын, «Системный оператор Единой энергетической системы» акционер огазеяськонлэн «Региональное диспетчерское управление энергосистемы Удмуртской Республики» филиалаз, Удмуртиысь экономикая министерствоын, Удмуртиысь поки но шор ёзо ужбергатонлы кредитъёс басьтыны юрттонъя гарантийной фондын ужаз. 2018-тӥ арысен Удмуртиез азинтонъя корпорацилэн кивалтӥсезлэн воштӥсез вал. Тегъёс: Удмуртия кивалтӥсьёс Ижкар Туризм  